
Parlamentul  României

Camera  Deputaţilor
Comisia pentru sănătate şi familie      Nr.4c-8/ 259/ 13 noiembrie 2013
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea art.1961 din Legea nr.95/2006 privind reforma în domeniul sănătăţii ( PLx 399/2013) , trimis Comisiei pentru sănătate şi familie spre dezbatere,  în fond, cu adresa nr. PLx 399 din 28 octombrie 2013.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
RODICA NASSAR

Parlamentul  României

Camera  Deputaţilor
Comisia pentru sănătate şi familie                                                                                       Nr.4c-8/259/ 13 noiembrie 2013  
R A P O R T 
asupra proiectului de Lege pentru modificarea şi completarea art.1961 din Legea nr.95/2006 privind reforma în domeniul sănătăţii ( PLx 399/2013)
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond , în procedură de urgenţă, cu proiectul de Lege pentru modificarea şi completarea art.1961 din Legea nr.95/2006 privind reforma în domeniul sănătăţii ( PLx 399/2013), trimis cu adresa nr. PLx 399 din 28 octombrie 2013.
Senatul, în calitate de primă Cameră sesizată, a adoptat inţiativa legislativă în  şedinţa din 21 octombrie 2013. 
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 


Proiectul de lege are ca obiect de reglementare modificarea şi completarea art.1961 din Legea nr.95/2006 privind reforma în domeniul sănătăţii, în sensul că asistenţii medicali vor putea fi încadraţi cu menţinerea gradului principal şi a gradaţiei avute la data promovării, întrucât actualele reglementări referitoare la asistenţii medicali generalişti creează disfuncţionalităţi majore şi confuzii în momentul încadrării acestora.

   La întocmirea prezentului raport Comisia a avut în vedere :
· avizul favorabil al Consiliului Legislativ (nr.1062 din 1.10.2013) ;

· avizul favorabil al Comisiei pentru  muncă şi protecţie socială ( nr.4c-7/596/6.11.2013);

În raport de obiectul şi conţinutul său, proiectul de Lege face parte din categoria legilor ordinare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 12 noiembrie 2013.  La lucrările comisiei au fost prezenţi  15 deputaţi din totalul de 17 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.
Raportul comisiei a fost adoptat cu  unanimitate de  voturi . 

În urma dezbaterii,  Comisia pentru sănătate şi familie propune Plenului Camerei Deputaţilor adoptarea proiectului de Lege pentru modificarea şi completarea art.1961 din Legea nr.95/2006 privind reforma în domeniul sănătăţii    cu amendamentele prezentate în Anexă.
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază

(Legea nr.95/2006)
	Text Senat
	Text propus de Comisie

(autorul amendamentului)
	Motivarea 

amendamentelor
 propuse

	1. 
	___
	L E G E

pentru modificarea şi completarea art.1961 din Legea nr.95/2006 privind reforma în domeniul sănătăţii

	L E G E

pentru modificarea  art.1961 din Legea nr.95/2006 privind reforma în domeniul sănătăţi 
	Pentru respectarea normelor de tehnică legislativă .


	2.

	(1) Asistenţii medicali încadraţi în sistemul public în baza diplomei/certificatului de studii sanitare postliceale sau superioare de scurtă durată de specialitate care au absolvit studii superioare în profilul acestora se încadrează în funcţia corespunzătoare studiilor superioare absolvite, cu menţinerea gradului de principal şi a gradaţiei avute la data promovării.
 (2) Asistenţii medicali încadraţi în sistemul public în baza diplomei/certificatului de studii sanitare postliceale sau superioare de scurtă durată de specialitate care au absolvit studii superioare în profilul acestora şi ulterior obţin gradul de principal în profilul studiilor superioare absolvite beneficiază de încadrarea în funcţia de asistent medical principal corespunzătoare studiilor superioare absolvite, cu menţinerea gradaţiei avute la data promovării."
__
__


	Articol unic.- Articolul 1961 din Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se  modifică şi se completează după cum urmează:
(1) Asistenţii medicali absolvenţi de studii sanitare postliceale sau superioare de scurtă durată într-o specializare de profil clinic care au dobândit gradul de principal şi, ulterior, au absolvit studii superioare de asistent medical generalist sau moaşă, se  încadrează în funcţia corespunzătoare studiilor superioare absolvite, cu menţinerea gradului de principal şi a gradaţiei avute la data promovării.
(2) Se consideră specializări de profil clinic potrivit prevederilor alin.(1), următoarele: asistent medical generalist, asistent medical obstetrică-ginecologie, asistent medical pediatrie, asistent medical de ocrotire.
(3) Asistenţii medicali cu profil paraclinic, farmacie, medicină dentară, încadraţi în sistemul public în baza diplomei/certificatului de studii sanitare postliceale sau superioare de scurtă durată de specialitate, care au absolvit studii superioare în profilul acestora, se încadrează în funcţia corespunzătoare studiilor superioare absolvite, cu menţinerea gradului de principal şi a gradaţiei avute la data promovării.

(4) Asistenţii medicali încadraţi în sistemul public în baza diplomei/certificatului de studii sanitare postliceale sau superioare de scurtă durată de specialitate care au absolvit studii superioare în profilul acestora şi , ulterior, obţin gradul de principal în profilul studiilor superioare absolvite, beneficiază de încadrarea în funcţia de asistent medical principal corespunzătoare studiilor superioare absolvite, cu menţinerea gradaţiei avute la data promovării.

	Articol unic.- Articolul 1961 din Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se  modifică şi va avea următorul cuprins:

Nemodificat
Nemodificat
(3) Asistenţii medicali cu profil paraclinic, farmacie, medicină dentară, balneofizioterapie,  încadraţi în sistemul public în baza diplomei/certificatului de studii sanitare postliceale sau superioare de scurtă durată de specialitate, care au absolvit studii superioare în profilul acestora, se încadrează în funcţia corespunzătoare studiilor superioare absolvite, cu menţinerea gradului de principal şi a gradaţiei avute la data promovării.
Autor: Comisia pentru sănătate şi familie

Nemodificat

	Pentru respectarea normelor de tehnică legislativă .

Pentru cuprinderea tuturor categoriilor de asistenţi medicali care beneficiază de aceste drepturi.




                           PREŞEDINTE,                                                                          SECRETAR,
                       RODICA NASSAR                                                                    FLORIN BUICU
Întocmit,

Gheorghe Marinescu – şef birou
Cristina Bologan –consilier parlamentar

